Res gestae Divi Augusti

Res Gestae Divi Augusti est textus inscriptionibus exaratus, qui de rebus gestis Octaviani Augusti primi imperatoris Latine et Graece narrat. Inscriptio optime conservata Ancyrae in Turcia ab Augerio Gislenio Busbequio anno 1555 reperta est,Augerius Gislenius Busbequius, Legationis Turcicae epistolae p.65 editionis 1595. quae monumentum Ancyranum appellatur. Theodorus Mommsen, qui curiose huic inscriptioni studuit, eam reginam antiquarum inscriptionum appellabat. De origine huius documenti Suetonius ad finem libri sui de vita Augusti narrat.Suetonius, De vita Caesarum "Divus Augustus" 101.

Continet 35 capita quae in quattuor partes divisa sunt, brevis praefatio, et appendicem mortuo Augusto. prima enim pars Rerum Gestarum (cap. 2–14) de cursu Augusti politico—muneribus honoribusque consecutis—tractat. Secunda (cap. 15–24) dona pecuniae, agrorum, frumentaque civibus Italicis et militibus data atque opera publica et spectacula sua impensa (hoc vero eminuit) refert. Tertia (25–3) gesta militaria et foedera cum aliis describit. ultima (34–55) Augustum principem et extraordinarium exponit. Illa appendix, quae scripta in tertia persona est ut non ab Augusto scriptum verisimile sit, summatim totam inscriptionem colligit, et nomina variorum aedificiorum refectorum aut factorum dat.

Exstat exemplar novellum textús Latini, Romae inscriptum, hodie in Museo Arae Pacis visitandum.

Monumentum Ancyrae

 Notae 

 Bibliographia 
 Editiones et versiones
 Editio princepsː Sex. Aurelii Victoris historiae Romanae breviarium ... ex bibliotheca Andreae Schotti, cuius etiam notae adiectae sunt. Antverpiae, apud Christophorum Plantinum, 1579. 
 Theodorus Mommsen, ed., Res gestae Divi Augusti ex Monumentis Ancyrano et Apolloniensi. 2a ed. 1883 
 Ernestus Diehl, ed., Res gestae Divi Augusti. Bonnae: Markus & Weber, 1908.  Textus apud archive.org
 Hans Volkmann, ed., Res gestae Divi Augusti: das Monumentum Ancyranum. 3a ed. Berolini: de Gruyter, 1969 
 Ekkehard Weber, interpr., Res gestae Divi Augusti: Meine Taten. Dusseldorpii: Artemis & Winkler, 2004. ISBN 3-7608-1378-X (Prima editio 1970) 

 Nexus externi 
 Textus rerum gestarum Divi Augusti 
 Res Gestae apud LacusCurtius 
 Res Gestae apud The Latin Library 

Categoria:Augustus
Categoria:Documenta Graeca
Categoria:Documenta Latina aevi Augustani
Categoria:Documenta multilinguia
Categoria:Inscriptiones
Categoria:Libri autobiographici
Categoria:Museum Arae Pacis
Categoria:Scripta saeculo 1